El programa de Gestió i Retenció del Talent de la Diputació permet Alaquàs implantar el seu Pla d'Inclusió Social
01/02/2018

# El programa de Gestió i Retenció del Talent de la Diputació permet Alaquàs implantar el seu Pla d'Inclusió Social

*   01/02/2018
*   [Joventut](/categoria/15/0/joventut)
*   [Imprimir](#)
*   Compartir
*    https://www.alaquas.org/documento.asp?id\_do=16632

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16632%2F0&title=Ajuntament%20d%27Alaqu%C3%A0s.%20Premsa.El%20programa%20de%20Gesti%C3%B3%20i%20Retenci%C3%B3%20del%20Talent%20de%20la%20Diputaci%C3%B3%20permet%20Alaqu%C3%A0s%20implantar%20el%20seu%20Pla%20d%27Inclusi%C3%B3%20Social)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16632/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/16632/01022018img_3294_1_Form_4.jpg)](https://www.alaquas.org/ficheros/documentos/2018/2/16632/01022018img_3294_1_Form_10.jpg "<a href='https://www.alaquas.org/ficheros/documentos/2018/2/16632/01022018img_3294_1_Form_10.jpg' target=_blank><i class='fa fa-external-link' aria-hidden='true'></i>.El programa de Gestió i Retenció del Talent de la Diputació permet Alaquàs implantar el seu Pla d'Inclusió Social</a>")

El municipi realitza una primera fase d'anàlisi i diagnòstic social per establir les línies de treball. El diputat provincial Bartolomé Nofuentes ressalta "el paper que la Diputació ha de jugar donant suport als nostres municipis a desenvolupar iniciatives socials"

L'Ajuntament d'Alaquàs, aprofitant el programa de Gestió i Retenció del Talent de la Diputació de València, està desenvolupant el seu Pla d'Inclusió Social. D'aquesta manera, a més, s'avança a la possible aprovació de la llei que establiria la necessitat de crear plans d'inclusivitat zonals.

Amb l'objectiu de conèixer les accions que s'han desenvolupat, el diputat provincial de Projectes Europeus i responsable de l'àrea de Gestió i Retenció del Talent, Bartolomé Nofuentes, s'ha reunit amb l'alcaldessa del municipi, Elvira García, el regidor d'Economia, Ocupació i Cultura, Antonio Saura, i el jove postgraduat en Sociologia que ha treballat en ell.

Així, Cristopher Zahonero, sota la direcció de la tècnica encarregada del projecte, Xelo Tomàs, ha estat duent a terme la primera fase, consistent en l'anàlisi i diagnòstic de la realitat social del municipi.

Aquest exhaustiu estudi sociològic, que finalitzarà properament, treballa al voltant de indicadors de context, econòmics, laborals, formatius, socials i residencials, per tal de conèixer en profunditat quines possibles problemàtiques s'enfronta el municipi.

Això permetrà ajustar les intervencions socials que ja s'estan duent a terme dins de les diferents àrees del consistori a la nova realitat i a les necessitats que es detecten en la població.

En paraules de la tècnica, es tracta d'un “diagnòstic social de la població per veure cap a on cal anar, quines línies de treball s'han de dur a terme i si el que ja s'està fent des del Consistori està sent encertat".

Un treball que Nofuentes ha aplaudit el projecte, destacant la necessitat de "fer aquest tipus de diagnòstics en els nostres municipis per poder conèixer quin tipus de mesures cal adoptar per millorar la vida dels nostres ciutadans i ciutadanes".

En aquest sentit, el diputat ha insistit en "el paper que la Diputació ha de jugar, recolzant als nostres municipis a desenvolupar iniciatives imprescindibles, posant al seu abast totes les eines possibles".

"El programa de Gestió del Talent és un clar exemple d'això, ja que ens permet donar suport als nostres joves, mentre cada localitat impulsa les polítiques que més necessiten".

El següent pas, consistirà en la creació de grups de discussió i en l'anàlisi de vides, per tal de fer un document el més complet possible. I, una vegada que aquesta primera fase es trobe finalitzada, es procedirà a establir les línies de treball a seguir.